Էդրիան Քարի

Էդրիան Մարի Քարի (անգլ.՝ Adrianne Marie Curry, օգոստոսի 6, 1982(1982-08-06), Ջոլիետ), ամերիկացի մոդել։ «Թոփ մոդել ամերիկյան ձևով» շոուի առաջին եթերաշրջանի հաղթողն է։


== Կենսագրություն ==


=== Վաղ կյանք ===
Էդրիան Քարին ծնվել և մեծացել է Չիկագոյի արվարձանում գտնվող Ջոլիթ քաղաքում, որն այժմ կոչվում է Փրայսոն Թաուն։
Էդրիանի ծնողները ամուսնալուծվել են, երբ նա 6 տարեկան էր։ Մայրը նրան տարել է նոր տուն, որտեղ նրանք ապրել են կոպեկներով։ 12 տարեկանում նրան գողացել է հարազատ հայրը, բայց 3 տարի անց Էդրիանը փախել է նրանից այն բանից հետո, երբ հայրը բռնաբարել է իրեն։
Դպրոցում Էդրիանն ընդհանրապես չի սովորել, բացակայել է դասերից, կռվել դասարանի տղաների հետ, դրա համար էլ նրան անվանել են «մոլեգին չարաճճի»։ Բացի այդ, նա հիացած էր բարձր նորաձևությամբ և ռոք երաժշտությամբ։
«Թոփ-մոդել ամերիկյան ձևով» շոուին մասնակցելուց առաջ Էդրիանը ռեստորանում մատուցողուհի է աշխատել, քանի դեռ նրան չեն ընտրել 32 հազար հավակնորդներից և հրավիրել քասթինգին մասնակցելու։


=== Թոփ մոդել ամերիկյան ձևով ===
Շոուի ժամանակ Էդրիանը շատ է աշխատել։ Ժյուրին նրա մեջ պոտենցիալ է տեսնել։ Եզրափակիչ փուլում նրանք դրանում էլ ավելի են համոզվել, և այդ պատճառով էլ Էդրիանն ընտրվել է այդ շոուի առաջին հաղթողը։


== Կարիերա ==


=== Մոդելի գործունեություն ===
Հաղթանակից հետո Էդրիանը Նյու Յորքում պայմանագիր է կնքել «Wilhelmina Models»-ի հետ։ Նա «Us Weekly», «Star», «OK!», «Stuff», «People» և «Maxim» ամսագրերի դեմքն էր։ 2006 թվականի վերջին ցուցադրությունները Քարիի համար թռիչքային էին, այդ թվում՝ «Anne Bowen»-ը (2005 թվականի գարուն), «Jamie Pressly»-ն, «Պամելա Անդերսոն»-ը, «Ed Hardy»-ն, «Von Dutch»-ը և «Christopher Deane»-ը։
2006 թվականի փետրվարին Քարին մերկ վիճակում հայտնվել է «Փլեյբոյ»-ի համար նախատեսված շապիկին։ 2008 թվականի հունվարին նա վերադարձել է երկրորդ շապիկին, որը նույն թվականին թույլ է տվել նրան հայտնվել լավագույն 25 ամենասեքսուալ կանանց շարքում։
2006 թվականի վերջին Քարին դարձել է «Nvidia»-ի մոդելը՝ վիդեոքարտերը ցուցադրելու համար։


=== Հեռուստատեսություն և կինո ===
2006 թվականին Էդրիանը «Ballbreakers» հեռուստախաղի համասեփականատեր էր։ Նույն թվականին նա հայտնվել է «Gameshow Marathon»-ում։
Ակտիվորեն նկարահանվում է կինոյում։ Նա հայտնվել է «The Click Five» ռոք խմբի տեսահոլովակում Քրիստոֆեր Նայթի հետ, որը շուտով ամուսնացել է Քարիի հետ։ Նրանք նկարահանվել են նաև «Celebrity Paranormal Project» գիտաֆանտաստիկ ռեալիթի-շոուում։ Քարին ստեղծել է «Առանց օր ու գիշեր» ֆիլմը և նկարահանվել գլխավոր դերում։
Նա «IMJ»-ի և «Whilemena»-ի մոդելն էր, աշխատել է խոշոր դիզայներ Էլիոն Դովանի հետ և դարձել «Ceruuhe» ապրանքանիշի դեմքը, դարձել է նաև կոսմետիկայի և հագուստի ևս մի քանի ապրանքանիշի դեմքը։ Ներկայումս նա համագործակցում է կոսմետիկ և հագուստի ընկերությունների հետ, ինչպես նաև հանդիսանում է Ամերիկայի խոշորագույն գործակալություններից մեկի մոդելը։
2010 թվականին «Playboy. նկարեք աղջկան» շոուին հրավիրված դատավորն էր։


== Անձնական կյանք ==
Էդրիանը բացահայտ բիսեքսուալ է։
2006-2013 թվականներին նա ամուսնացել է դերասան Քրիստոֆեր Նայթի հետ։
2018 թվականի սեպտեմբերի 15-ից Քարին երկրորդ անգամ ամուսնացել է դերասան Մեթյու Ռոուդի հետ։


== Հետաքրքիր փաստեր ==
Էդրիանի հարսանիքը գոթական ոճով էր։
Էդրիանն ունի իտալական ծագում։
2005 թվականին «Maxim» ամսագիրը Էդրիանին ճանաչել է աշխարհի ամենասեքսուալ 100 կանանցից մեկը։


== Ծանոթագրություններ ==